GFPT ลุ้นกำไร Q3/60 ทำนิวไฮในรอบ 4 ปี แนะซื้อเป้า 22.00 บ.
GFPT ลุ้นกำไร Q3/60 ทำนิวไฮในรอบ 4 ปี แนะซื้อเป้า 22.00 บ.
20 ต.ค. 2560

บล.เมย์แบงก์ กิมเอ็ง ระบุในบทวิเคราะห์วันนี้(20ต.ค.) ว่า บริษัท จีเอฟพีที จำกัด (มหาชน) หรือ GFPT คาดกำไรไตรมาส3/60 สูงสุดในรอบ 4 ปี ที่ระดับ 543 ล้านบาท เติบโต +10% เทียบไตรมาสก่อนหน้า, +10% เทียบช่วงเดียวกันของปีก่อน จากไก่ส่งออกที่เพิ่มขึ้น +13% เทียบไตรมาสก่อนหน้า, +6% เทียบช่วงเดียวกันของปีก่อน และต้นทุนวัตถุดิบอาหารสัตว์อยู่ในระดับต่ำ หนุนอัตรากำไรขั้นต้นเป็น 17.2% จาก 16.3 ในไตรมาส 2/60
ไก่ส่งออกยังมีแนวโน้มสดใสโดยเฉพาะตลาดญี่ปุ่น บริษัทมีการขยายกำลังการผลิตรองรับการส่งออก โดยโรงงานไก่ปรุงสุกแห่งใหม่ของ McKey ซึ่งจะเริ่มผลิตเชิงพาณิชย์ในต้นปีหน้า มีกำลังการผลิตเพิ่มขึ้น 2,000-2,500 ตัน/เดือน เป็น 4,000-5,000 ตัน/เดือน แนะนำซื้อเป้าหมาย 22.00 บาท